કોલકાતા– ટીડીપી પછી હવે ગોરખા જનમુક્તિ મોરચાએ વડાપ્રધાન નરેન્દ્ર મોદીના નેતૃત્વવાળી એનડીએ સરકારને ઝાટકો આપ્યો છે. ગોરખા જનમુક્તિ મોરચાએ એનડીએ સાથેનો છેડો ફાડી નાંખ્યો છે. જીજેએમએ ભાજપ સાથેની નારાજગીને લઈને એનડીએથી અલગ થઈ જવાનો નિર્ણય કર્યો છે. ગોરખા જનમુક્તિ મોરચા(જીજેએમ)એ ભાજપ પર ગોરખાઓનો વિશ્વાસ તોડવાનો આરોપ લગાવ્યો છે. જીજેએમ ઓર્ગેનાઈઝિંગ ચીફ એલએમ લામાએ કહ્યું છે કે તેમની પાર્ટી ભાજપના નેતૃત્વવાળી એનડીએ સાથે સંબધ નથી. જીજેએમ પશ્વિમ બંગાળના ભાજપ પ્રદેશ પ્રમુખ દિલીપ ઘોષના હમણાના નિવેદનથી તેઓ ખુબ જ નારાજ છે. જેમાં તેમણે કહ્યું થે કે તેમની પાર્ટી જીજેએમ સાથે ફકત ચૂંટણી પુરતું જ ગઠબંધન હતું.